นักท่องเที่ยวเฮ ดิสนีย์เวิลด์ฟลอริดา กลับมาเปิด ไม่หวั่นยอดโควิดพุ่ง
สิ้นสุดการรอคอย สถานที่ที่มีมนตร์ขลังมากที่สุดในโลก กลับมาเปิดให้แฟนคลับดิสนีย์ได้ท่องโลกแห่งจินตนาการอีกครั้ง หลังพิษโควิด-19 ทำปิดตัวนานเกือบ 4เดือนวันนี้ (12 กรกฎาคม 2563) สำนักข่าวเอพี และ theguardian รายงานว่า สวนสนุกดิสนีย์เวิลด์ รัฐฟลอริดา ประเทศสหรัฐอเมริกา ซึ่งได้ชื่อว่าเป็น สถานที่ที่มีมนตร์ขลังมากที่สุดในโลก กลับมาเปิดให้บริการแล้วเป็นบางส่วน เมื่อวันเสาร์ที่ผ่านมา หลังต้องปิดบริการนานถึงเกือบ 4 เดือน เพื่อช่วยป้องกันการแพร่กระจายของโรคโควิด-19 ตามมาตรการของรัฐบาลสหรัฐฯโดยทางสวนสนุกได้รับอนุญาตให้กลับมาเปิดอีกครั้ง หลังผลการตรวจคัดกรองประชาชนในรัฐฟลอริดามีแนวโน้มไปในทางที่ดีขึ้นในช่วงสัปดาห์ที่ผ่านมา ทั้งนี้ทางวอลต์ดิสนีย์เวิลด์ กำชับว่าจะดูแลในเรื่องของความสะอาดภายในสวนสนุกอย่างเคร่งครัด เพื่อให้เป็นไปตามมาตรการของรัฐบาล โดยจะมีการจัดตั้งจุดตรวจคัดกรองก่อนเข้าเยี่ยมชม และให้ผู้เข้าชมสวมหน้ากากอนามัย เว้นระยะห่างทางสังคมขณะเข้าใช้บริการในพื้นที่ส่วนต่างๆ เพื่อลดและยับยั้งการแพร่กระจายของเชื้อไวรัสขณะเดียวกัน หลายเมืองในรัฐฟลอริดาได้เริ่มมีการปลดล็อกและผ่อนคลายข้อจำกัดต่างๆ แล้ว แม้ว่ายอดผู้ติดเชื้อรายใหม่สะสมภายในประเทศของสหรัฐอเมริกายังคงเพิ่มต่อเนื่องจนน่ากังวล.
สิ้นสุดการรอคอย สถานที่ที่มีมนตร์ขลังมากที่สุดในโลก กลับมาเปิดให้แฟนคลับดิสนีย์ได้ท่องโลกแห่งจินตนาการอีกครั้ง หลังพิษโควิด-19 ทำปิดตัวนานเกือบ 4 เดือน
โควิด-19,ดิสนีย์แลนด์,โควิดสหรัฐ,ดิสนีย์แลนด์ฟลอริดา,ฟลอริดา,สหรัฐอเมริกา,ข่าวต่างประเทศ